बालिका छात्रावास का हुआ शिलान्यास
कुंडहित | सिंहवाहिनीप्लस टू उवि में बालिका छात्रावास का निर्माण कराया जा रहा है। जिसका शिलान्यास विधायक रवींद्रनाथ महतो ने नारियल फोड़कर किया। बताया गया कि भवन निमार्ण का प्राक्कलन राशि एक करोड़ 33 लाख 87 हजार 983 रुपए है। उन्होंने कहा कि छात्रावास के बन जाने से गरीब छात्राओं को शिक्षा ग्रहण करने में सहुलियत होगी। संवेदक निरंजन राय के नाम एकरारनामा किया गया है। मौके पर कनीय अभियंता, प्रधानाध्यापक मधुसुदन महतो, मदन लाल डोकानिया, झामुमो प्रखंड अध्यक्ष जयेश्वर मुर्मू, ऑफिसर हेंब्रम, निरोध सिंह, उत्तम पाल, भुवन लोहार, रविन मिश्रा, मनू डोकानिया मौजूद थे।
hin_Deva hin_Deva